Diari Oficial de la Generalitat Valenciana


Sumari del DOGV 3178, del 06-02-1998 (1998/560)

ORDRE de 8 de gener de 1998, de la Conselleria de Cultura, Educació i Ciència, per la qual s'autoritza la transformació com a centre professional de determinats centres docents privats d'ensenyaments musicals de grau elemental.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3178

Data del DOGV
:   06-02-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/560


Data del document
:   08-01-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 8 de gener de 1998, de la Conselleria de Cultura, Educació i Ciència, per la qual s'autoritza la transformació com a centre professional de determinats centres docents privats d'ensenyaments musicals de grau elemental. [1998/A560]
  
Els expedients han estat iniciats a instància dels titulars dels centres docents privats autoritzats per a fer ensenyaments de grau elemental de música, per tal de sol·licitar la transformació en centres professionals de música, d'acord amb la nova ordenació educativa.
  
La Direcció General de Centres Docents ha aprovat, en cada cas, el projecte de les obres necessàries per a obtenir l'autorització sol·licitada.
  
Atés que els expedients han estat tramitats per la Direcció Territorial de València, la qual, en vista dels informes favorables de la Unitat Tècnica de Construccions i de la Inspecció Educativa, ha considerat procedent accedir al que es sol·licita.
  
Vistos la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics; i el Reial Decret 321/1994, de 25 de febrer (BOE de 6 d'abril), sobre autorització a centres docents privats per a impartir ensenyaments artístics.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar la transformació en centres professionals de música dels centres privats de grau elemental que s'especifiquen en l'annex, amb les condicions i capacitat que s'hi indiquen:
  
Aquestes autoritzacions faran efecte des de l'inici del curs acadèmic 1997/98.
  
Segon
  
Els centres gaudiran de plenes competències acadèmiques en totes les matèries corresponents, tant a la nova ordenació educativa, com als ensenyaments anteriors encara no extingits que tenen autoritzades.
  
Tercer
  
Qualsevol modificació dels termes d'aquesta ordre requerirà la preceptiva autorització de l'administració educativa.
  
DISPOSICIÓ ADDICIONAL
  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, l'interessat podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la seua notificació, sense perjudici que exercite qualsevol altre que estime procedent. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3, de la Llei 30/1992.
  
València, 8 de gener de 1998
  
El conseller de Cultura, Educació i Ciència,
  
FRANCISCO CAMPS ORTIZ
  
ANNEX
  
Denominació genèrica: centre autoritzat d'ensenyaments de música de grau professional.
  
Denominació específica: Juan Bautista Cabanilles.
  
Domicili: pl. Auditori Moreno Gans, 4.
  
Localitat: Algemesí.
  
Província: València.
  
Codi: 14260395.
  
Titular: Cooperativa Valenciana Centro Musical Joan Bautista Cabanilles.
  
Ensenyaments autoritzats: ensenyaments de música de grau elemental i mitjà de les següents especialitats: Piano, Guitarra, Violí, Viola, Violoncel, Contrabaix, Flauta Travessera, Clarinet, Saxòfon, Trompa i Trompeta.
  
Nombre de llocs escolars del centre:
  
- Grau elemental: 80 llocs escolars.
  
- Grau mitjà: 180 llocs escolars.
  
Centre al qual s'adscriu: Conservatori Professional de Música núm. 2, de València, amb número de codi 29960801
  
Denominació genèrica: centre autoritzat d'ensenyaments de música de grau professional.
  
Denominació específica: Centro de Estudios Musicales.
  
Domicili: c/ José Morote, 4.
  
Localitat: Benifaió.
  
Província: València.
  
Codi: 61551604
  
Titular: Sociedad Artístico-Musical.
  
Ensenyaments autoritzats: ensenyaments de música de grau elemental i mitjà de les següents especialitats: Piano, Violí, Viola, Violoncel, Contrabaix, Flauta Travessera i de Bec, Oboè, Clarinet, Saxòfon, Trompa, Trompeta, Trombó, Percussió, Guitarra i Cant.
  
Nombre de llocs escolars del centre:
  
- 300 llocs escolars en conjunt per al grau elemental i mitjà.